Askorbinsyre

Foroven: ascorbinsyre som antioxidant, den reducerende formForneden: didehydroascorbinsyre, den oxiderede form
Askorbinsyre (eller ascorbinsyre) er en organisk syre med sumformelen C6H8O6. Den forekommer typisk i citrusfrugter. Salte af askorbinsyre kaldes ascorbater. Molekylet findes i to rumlige opbygninger som er hinandens spejlbilleder, kaldet henholdsvis L-ascorbinsyre og D-ascorbinsyre. D-ascorbinsyre har ingen biologisk betydning.

C-vitamin 
L-ascorbinsyre er det samme som C-vitamin. Stoffet har ikke bare betydning for bindevævets produktion af kollagen, men har også betydning for produktion af signalstoffer i nervesystemet, udnyttelsen af folinsyre, omsætningen i leveren og for jernoptagelsen fra tarmen. C-vitaminmangel medfører sygdommen skørbug, se nedenfor.

De fleste dyr kan selv producere stoffet, og det er derfor ikke et vitamin for disse dyr. Men nogle dyr er afhængige af at få tilført L-ascorbinsyre i kosten. Foruden mennesker drejer det sig om aber, marsvin, nogle flagermus, fugle og de fleste fisk. For mennesker er det afgørende, at føden er sammensat sådan, at den indeholder mere end 10 mg C-vitamin pr. dag. Stoffet findes især i frugter og bær, men også i grøntsager som kål og spinat. Oversigten nedenfor giver et fingerpeg om det gennemsnitlige C-vitaminindhold i forskellige frugter og grøntsager, angivet pr. 100 gram, se også.

 Camu-Camu, en tropisk frugt 2000 mg
 Acerola, en tropisk frugt 1300–1700 mg
 Hyben 1250 mg
 Havtorn 200–800 mg
 Guave 300 mg
 Peberfrugt 191 mg
 Solbær 189 mg
 Persille 160 mg
 Grønkål 105–150 mg
 Rosenkål 90–150 mg
 Paprika 100 mg
 Broccoli 90–115 mg
 Rønnebær 98 mg (bør ikke spises rå)
 Papaya 60–110 mg
 Spinat 50–90 mg
 Kiwi 80 mg
 Jordbær 50–80 mg
 Citroner 53 mg
 Appelsiner 50 mg
 Rødkål 50 mg
 Hvidkål 45 mg
 Mango 39 mg
 Blåbær 22 mg
 Ananas 20 mg
 Melon18 mg
 Kartoffel 17 mg
 Avocado 13 mg
 Tranebær 13 mg
 Naranjilla, en tropiskfrugt 12,5 mg 
 Æbler 12 mg
 Bananer 10–12 mg
 Ferskner 10 mg
 Aronia 8,4 mg
 Løg 7 mg
 Pærer 5 mg

Mangelsygdommen skørbug 

Den dødelige mangelsygdom skørbug er kendetegnet ved forandringer i hud og knogler, opsvulmede gummer, løse tænder, blødninger og manglende sårheling. Under lange sørejser led besætningerne tidligere af skørbug og sygdommen kunne “være mere dødelig end fjendens våben”.

Tilsætningsstof 

Askorbinsyre fremstilles nemt syntetisk, og det anvendes først og fremmest som C-vitamin-tilskud i tabletform. Desuden bruges der store mængder af stoffet i levnedsmiddelindustrien, hvor man udnytter stoffet som antioxidant, altså som konserveringsmiddel for at undgå harskning.

Som tilsætningsstoffer bruges:
 Askorbinsyre (E-300)
 Natriumascorbat (E-301)
 Kalciumascorbat (Butylhydroxyanisol) E-302
 Forskellige estere af askorbinsyre (E-304, E-304i, E-304ii)

Referencer

Eksterne henvisninger 

 DTU Fødevareinstituttet: Indhold af vitamin C i fødevarer
 DTU Fødevareinstituttet: Indhold af l-ascorbinsyre i fødevarer
 DTU Fødevareinstituttet: Indhold af l-dehydroascorbinsyre D i fødevarer
 10 myter om vitaminpiller. Videnskab.dk, marts, 2012
 2005-01-12, Sciencedaily: Discovery Shows New Vitamin C Health Benefits Citat: "...It contradicts the conclusions of some research that was widely publicized three years ago, which had suggested that this essential nutrient might actually have toxic effects...Now that we see them, it becomes very clear how vitamin C can provide a protective role against these oxidized lipids and the toxins derived from them. And this isn't just test tube chemistry, this is the way our bodies work..."

Syrer
Konserveringsmidler
Vitaminer
Antioxidanter